Kersfees is om die draai! Hierdie week maak die kos-redakteur, Herman Lensing, vir ons 'n Kersfees-ete uit sy 30 resepteboek. Ons kuier saam met die sanger, Desmond Wells op die Kaapse Vlakte, waar hy eens op 'n tyd 'n polisieman was. Dieter Voigt loer agter die skerms wanneer Vicky Davis saam met ander bekende ma's deel is van 'n fotosessie vir Sarie se Januarie-uitgawe. Ons maak musiek saam met Vicky se musikant-man, Schalk Joubert en kuier saam hulle jongspan by hulle huis in die Strand.
Herman toer graag die wêreld vol. Verskillende mense en kulture is vir hom ‘n groot bron van inspirasie vir sy resepte.